આવતી કાલે યોગદિનની ઉજવણીમાં સામેલ થનારા નાગરિકોની સુવિધા માટે મોટી સંખ્યામાં એલઇડી સ્ક્રીન મૂકવામાં આવ્યા છે. રાજ્ય સરકારે આ વર્ષે યોગ દિવસની ઉજવણી ચાર દિવસ માટે નિયત કરી છે. આવતી કાલે એક સાથે યોગ કરતા લોકોનો અગાઉનો વિક્રમ તોડી અને અમદાવાદ નવો રેકોર્ડ બનાવશે. આવતી કાલના વર્લ્ડ રેકોર્ડની તૈયારીના ભાગરૂપે ૧૦ હજારથી વધુ સ્વયંસેવકો કામ કરી રહ્યા છે. આવતી કાલે ૬ ગ્રાઉન્ડ ઉપર યોગ કરવાની વ્યવસ્થા કરવામાં આવી છે. નાગરિકોને માર્ગદર્શન મળી રહે તે માટે ર૦ નાગરિકો દીઠ એક ઇન્સ્ટ્રકટરની વ્યવસ્થા કરાઇ છે. આવતી કાલે ર૧ જૂને વિશ્વ યોગ‌ દિવસની ઉજવણી સવારે ૫ થી ૭.૩૦ સુધી યોજાશે. શહેરના નાગરિકો ઉત્સાહ સાથે યોગ દિવસની ઉજવણીની તૈયાર કરી રહ્યા છે તેનાં ૬ વર્ષથી લઇને ૮ર વર્ષના લોકો ભાગ લઇ રહ્યાં છે.